text: Kasper Hvidt: Tiden er rigtig til at stoppe
  07 november 2016 kl. 09.08
  Tiden er den helt rigtige til at stoppe karrieren. Det fortæller Kasper Hvidt, der vurderer passionen for sporten som hans helt store drivkraft.
  Kasper Hvidt er færdig med at redde bolde for KIF Kolding København, når han til sommer stopper karrieren efter mere end tyve år som professionel håndboldspiller
  40-årige Hvidt er dog på ingen måde i tvivl om, at det er det helt rigtige tidspunkt at sige stop på.
  - Det er ligesom, da jeg stoppede på landsholdet. Det er en beslutning, jeg føler er den rigtige for mig nu, siger han til TV 2 SPORT.
  Målvogteren nåede at spille 219 landskampe mellem 1996 og 2010, mens han har vundet mesterskaber og pokaltitler i både Danmark og Spanien.
  På banen har han altid været kendt for sin voldsomme passion for sporten, og det er også det aftryk, han gerne vil efterlade, når han træder af håndboldbanen for sidste gang.
  - Jeg har spillet håndbold som professionel i 20 år og har opnået utrolig meget i forhold til alle mulige andre. Min stærke side har altid været gnisten og gløden. Den er der endnu, men jeg har også altid sagt til mig selv, at den dag jeg stopper, skal passionen være ligeså stor som for 5-10 år siden.
  - Det er den også, men det er ikke sikkert, den bliver ved med at være det. Og så er det bedre at stoppe, mens jeg både er frisk fysisk og kan have et fint liv efter. Samtidig med jeg ved, jeg kan gøre en forskel, siger Kasper Hvidt.
  Ud over fire DM-titler og to spanske mesterskaber har Hvidt også vundet fire EM-medaljer og én VM-medalje. Den største bedrift var EM-guldet i 2008.
  Kasper Hvidt, målmand hos KIF Kolding Købenahvn: "Min stærke side har altid været gnisten og gløden."
  Nu er det store spørgsmål så, hvad manden i målet nu skal lave. Et af de bedre bud kunne være en plads som sportschef i Dansk Håndbold Forbund.
  Hovedpersonen selv siger dog til TV 2 SPORT, at han ikke er blevet kontaktet af DHF endnu, og at han i øvrigt ikke har andre ting på blokken endnu.
  - Jeg aner ikke, hvad jeg skal lave. Jeg står ikke med et job på hånden. Jeg har bare en følelse af, jeg skal prøve noget andet end at være aktiv håndboldspiller. Om det er sportschef eller noget andet, det ved jeg ikke noget om, afslutter Hvidt.
   
  [cke_factbox:{"title":"Kasper%20Hvidt","body":"%3Cul%3E%3Cli%3E%3Cstrong%3EF%C3%B8dt%3C/strong%3E:%206.%20februar%201976%20(40%20%C3%A5r)%3C/li%3E%3Cli%3E%3Cstrong%3EPosition%3C/strong%3E:%20M%C3%A5lmand%3C/li%3E%3Cli%3E%3Cstrong%3EKlub%3C/strong%3E:%20KIF%20Kolding%20K%C3%B8benhavn%3C/li%3E%3Cli%3E%3Cstrong%3EH%C3%B8jde%3C/strong%3E:%20192%20centimeter%3C/li%3E%3C/ul%3E Udvalgte%20resultater%20og%20priser:%3Cul%3E%3Cli%3E4%20x%20DM-guld: 2011,%202012,%202014%20og%202015%3C/li%3E%3Cli%3E4%20x%20dansk%20pokalvinder:%202010,%202011,%202012%20og%202014%3C/li%3E%3Cli%3E2%20x%20spansk%20mester:%202001%20og%202005%3C/li%3E%3Cli%3E2%20x%20spansk%20pokalvinder:%202002%20og%202008%3C/li%3E%3Cli%3E3%20x%20EM-bronze: 2002,%202004,%202006%3C/li%3E%3Cli%3EEM-guld%20i%202008%3C/li%3E%3Cli%3EVM-bronze%20i%202007%3C/li%3E%3Cli%3ELandskampe:%20219%20(debut%20i%201996)%20og%201%20m%C3%A5l%3C/li%3E%3Cli%3E%C3%85rets%20fund%20i%201996%3C/li%3E%3Cli%3E%C3%85rets%20h%C3%A5ndboldspiller%202000/2001%3C/li%3E%3Cli%3E%C3%85rets%20landsholdsspiller%202007/2008%3C/li%3E%3Cli%3EEMs%20bedste%20m%C3%A5lmand%202008%3C/li%3E%3C/ul%3E"}]
  